da es de da sv da en da da de sv en da da de sv en da da da da da da da da da da da da da da da da da da da zh da en da da en es da en da cs da da da da da nl da de da en sv da en da en en en en en en en en
Sommervarm tur til Samsø her i august
-et liv med tid til livet…
Men hvor var det alligevel helt forrygende at vi fik disse her tre dage på Samsø. Vi havde skønt vejr på turen derover og ligeså hele vejen hjem, hvor vi sad i bikini og badebukser på fly bridgen og bare lod os varme af solen i 3-4 timer.
Hvordan var Samsø så i år? Dejlig:-) Bare dejlig:-) Vi ankom mandag aften og var lidt trætte efter sejlturen så det blev til lidt sent aftensmad og så til køjs. Tirsdag sadlede vi cyklerne og red derud af fra Ballen Havn til Koldby Kås – 16 km tur-retur og en virkelig hyggelig tur i det kuperede terræn, men indlagte pauser på strategisk rigtige steder:-)
Brundby Rock Hotel – indlagt pause
Spillelisten for de næste par måneder:-)
Vi stoppede bl.a ved Koldby Mølle og nød udsigten fra foden af møllen – helt ubeskriveligt smukt i solskinnet. Skibshunden fik lov at løbe løs, dvs. uden snor på og han stor nød det efter et godt stykke tid i rygsækken:-) Næste stop var Brundby Rock Hotel og selvom deres hjemmeside ser lidt ydmyg ud, skal man bestemt ikke tage fejl af stedet. Der var faktisk ikke den danske, berømte kunstner som ikke har spillet på stedet og vi bestemte straks, at vi vil opleve en koncert derovre her i løbet af efteråret.
Udsigten fra Koldby Mølle og ud over havet!
Havnemiljøet i Ballen Havn
Torsdag aften efter den gode cykeltur tog vi aftensmaden på Restaurant Dokken i Ballen Havn og hold nu op, for noget lækkert mad vi fik der. Nu er jeg jo skagbo og som sådan vant til lækkert fiske-mad, men den stegte rødspætte jeg nød den aften overgår bare alt hvad jeg nogensinde har fået serveret på en fiske-restaurant. Fisken var toppet med friskhakket , velduftende persille og saucen mere grøn end hvid – helt perfekt og så de der Samsø kartofler, ik’ – hold nu op, de kan spises som slik:-)
Rene fik en Bøf bernaise og den var altså heller ikke set og smagt så lækker før. Med små fine lilla blomster på toppen og hjemmerørt sauce. A L T var bare helt perfekt og udsøgt, så alene maden er en drivkraft for os, når vi vælger destination næste gang – det bliver med garanti Samsø igen inden længe.
Flot køretøj parkeret ved Dokken
Den berømte kutter inde i selve restauranten
Aftensmaden nydes med udsigt til vores skib
MormorMedStiletter er godt tilpas
Onsdag morgen, da jeg stak næsen udenfor var det til sådan et flot vejr og vi kunne næsten ikke vente med at stikke afsted hjemover – bare det at komme på vandet og mærke vinden og bølgerne under skibet, mens vi nød turen i tilbagelænet tempo – det var ventetiden værd!
Jeg er Tina og MormorMedstiletter er mit fristed, hvor jeg hygger mig med at skrive om mit liv med tid til livet! Jeg er 59 år og gift med Rene, mor til tre, mormor til tre, hundemor til lille Bobo og vi bor og arbejder i det midtjyske og i det spanske...! Jeg lever mest, når jeg kan se og dufte havet eller når jeg oplever, sammen med de mennesker jeg holder af...! Blogger og taler meget, er temmelig huslig og kreativ anlagt og så har jeg virkelig meget energi.  Jeg lover, at gøre mig umage, så du vil føle dig inspireret og underholdt her på bloggen. Hvem sagde, at livet bliver kedeligt, når vi rammer sølvsegmentet? Ikke mig i hvert tilfælde!
Kvinderne tilbage til kødgryderne...!!!
Madrepublikken - unikt spisested i Smilets by!
Måske kan du også lide
Foråret er gået SÅ stærkt på Sandgaarden
September sidste år – hvor var vi henne?
Glæder mig til at læse din kommentar! Cancel reply
This site uses Akismet to reduce spam. Learn how your comment data is processed.
Jeg er Tina og MormorMedstiletter er mit fristed, hvor jeg hygger mig med at skrive om mit liv med tid til livet! Jeg er 59 år og gift med Rene, mor til tre, mormor til 4 + 2 bonusbørnebørn, hundemor til lille Bobo og bor og arbejder i det midtjyske og i det spanske...! Jeg lever mest, når jeg kan se og dufte havet eller når jeg er sammen med de mennesker jeg holder af...! Blogger og taler meget, er temmelig huslig og kreativ anlagt og så har jeg virkelig meget energi.  Jeg lover, at gøre mig umage, så du vil føle dig inspireret og underholdt her på bloggen. Hvem sagde, at livet bliver kedeligt, når vi rammer sølvsegmentet? Ikke mig i hvert tilfælde!
View Full Profile →
Cookie- og privatlivspolitik:”Websitet anvender cookies til at huske indstillinger og til besøgsstatistik. Denne information deles med tredjepart. Læs mere her... Cookie Politik